Berge før skjebnekampen: – Dette er den største oppgaven vi har vært ute i
– Dette er den største oppgaven vi har stått ute i. Vi møtte Frankrike i EM, vi møtte Polen som spilte på hjemmebane, men dette er enda et hakk opp, slår Berge fast. Norge slo Bahrain oppskriftsmessig fredag kveld, etter en rotete og rufsete kamp. I kveld må prestasjonen adskillige hakk opp dersom drømmen om OL fremdeles skal leve for fullt når den siste og avgjørende kampen skal spilles mot Kroatia i morgen. VG Direkte: Følg Danmark - Norge fra klokken 20.30 Danmark spiller på hjemmebane foran nærmere 15.000 tilskuere. De har kniven på strupen, den stolte håndballnasjonen må til OL - og i går slo de Kroatia. Det betyr at dersom de slår Norge i kveld, har de et drømmeutgangspunkt før det «lette» møtet med Bahrain i morgen. Det danske stjernegalleriet er sultne på å nedkjempe Norge. – Det blir beintøft. Det er det ingen tvil om. Det har mange gode spillere, og er kanskje verdens beste lag i mine øyne, sier Berge. Så du denne? Håndballguttas iskalde triks for å bli klar til ny kampDe norske håndballgutta samlet seg i Boxen ved 11-tiden i formiddag. Økten som ble gjennomført besto mest av å få kroppen i gang, løse opp og more seg med fotballtennis. Norge vet hva de møter når Danmark står på parketten, og Berges menn må svare med det de kan. – Vi må være oss selv og spille slik vi har spilt tidligere. Vi må isolere dem i forsvar, ta duellen der det er hensiktsmessig å ta den, sier Berge til VG. Ekspert: – Norge må opp hundre nivåer for å slå Danmark Etter treningsøkten møtte han pressen i noen minutter på utøverhotellet. Landslagssjefen, som ble hyllet som suksesstrener etter det eventyrlige EMet i januar der Norge til slutt endte som nummer fire, står foran en gedigen oppgave. – Den er formidabel, medgir han. Berge beskriver det som «ikke noe hokus-pokus» å møte Danmark, det har Norge gjort utallige ganger før. Men et stjernegalleri venter, og i bresjen for dem står en av verdens aller beste spillere. Mikkel Hansen, hjernen bak mye av det danskene foretar seg. Storscorer og assistkonge. Ifølge Berge kan det bli aktuelt å sette en mann til å ta ut Hansen i perioder i kveld. – Han er en av verdens beste spillere. Vi har en reserveplan på det, sier han. Les også: Derfor trengte Rambo landslagspauseSammen med Berge var også strekspiller Joakim Hykkerud til stede i lobbyen på spillerhotellet for å snakke med norske journalister ved ett-tiden i dag. Han vet det blir litt av et kok som møter håndballgutta når Boxen fylles av danske supportere i kveld. – Vi får vel 13.000 mennesker mot oss. Det er et klasselag å møte på hjemmebane. Det blir tøft. Men vi har den samme innstillingen som vi hadde i EM, vi må tenke på oss selv, sier han. Les også: Norges storskytter må spille OL-kvaliken med brudd i hånden. Hykkerud vet at Mikkel Hansen blir en av de største utfordringene han selv og lagkompisene møter i kveld. – Han styrer jo alt, og blir viktig å ta. Men Danmark har mange andre gode spillere som herjer i de største ligaene, sier han. – Hvordan stopper dere Hansen? – Det blir ikke så lett! Han er vant med å spille tøffe kamper hver dag. Vi får gi ham juling, og så får keeperen gå i riktig hjørne. Vi må gjøre det vi kan, smiler Hykkerud. Fikk du med deg denne? Mamelund: – Er det aprilspøk? PS! Kampen starter klokken 20.30, og du kan følge den på TV 3. I morgen møter Norge Kroatia i den tredje og siste kampen. http://api.int.vgnett.no/enrichments/poll/20903
Dersom Norge slår Danmark i kveld, har håndballgutta tatt et sjumilssteg mot OL-spill i Rio i sommer. Landslagstrener Christian Berge har aldri stått overfor en større oppgave.